Протокол

№ 2

Днес, 23.11.2016 г., се проведе заседание на Общинска избирателна комисия-Нова Загора при следния дневен ред:

1. Разглеждане на постъпилите документи, изискани с Решение № 300/15.11.2016 г. на ОИК-Нова Загора във връзка със сигнал с вх. № 11/11.11.2016 г. от Светлана Вълкова Динева относно конфликт на интереси по смисъла на чл. 2, ал. 1 от ЗПУКИ във връзка с чл. 107а, ал. 1, т. 4 от КТ.

На заседанието на комисията присъстваха членове на ОИК-Нова Загора, както следва :

Председател: Сергей Иванович Дериволков

Зам.председател: Марияна Панайотова Михайлова

Секретар Христо Танев Колев

Членове:

Димитър Атанасов Захариев

Велина Павлова Колева

Румянка Димитрова Русева

Владимир Христов Михайлов

Ралица Веселинова Василева

Християна Йорданова Йорданова

Пламен Динев Динев

Росица Минкова Динева

По т. 1 от дневния ред.

В ОИК-Нова Загора е постъпил сигнал с вх. № 11/11.11.2016 г. от Светлана Вълкова Динева относно установяване на конфликт на интереси за лицето Марияна Стоянова Костадинова, общински съветник в Общински съвет Нова Загора, в който съобщава следното:

Светлана Вълкова Динева е подала сигнал с вх. № С-206-162/04.08.2016 г. до Комисията за предотвратяване и установяване на конфликт на интереси, с искане за изразяване на становище налице ли е конфликт на интереси по смисъла на чл. 2, ал. 1 от ЗПУКИ във връзка с чл. 107а, ал. 1, т. 4 от Кодекса на труда. Със свое Решение № РП-162-16-154/27.09.2016 г. е прекратила производството по сигнала, с мотив, че видно от наведените в сигнала твърдения сигналоподателя иска да установи има ли несъвместимост по отношение на общински съветник във връзка със сключеният от него трудов договор с общинско предприятие „Обредни дейности“, поради което съгласно чл. 30, ал. 6 от ЗМСМА, компетентният орган, който може да установи наличието на предпоставки за несъвместимост е Общинската избирателна комисия.

Общинска избирателна комисия Нова Загора, след като се запозна с постъпилият сигнал с вх. № 11/11.11.2016 г. от Светлана Вълкова Динева със свое Решение № 300/16.11.2016 г. изиска от Председателя на Общински съвет Нова Загора и Директора на ОП „Обредни дейности“ гр. Нова Загора следните документи:

От Председателя на Общински съвет Нова Загора:

- Заверено копие от Решението на Общинският съвет по чл. 21, ал. 1, т. 2 от ЗМСМА, с което е одобрена общата численост и структура на Общинска администрация в община Нова Загора;

- Заверено копие от Решението на Общинския съвет, с което е създадено Общинско предприятие „Обредни дейности“ гр. Нова Загора, както и Устройствения Правилник на Общинското предприятие;

От директора на ОП:

Заверено копие от трудовия договор на Марияна Стоянова Костадинова /със заличени лични данни/, както и длъжностната характеристика за заеманата от служителката Костадинова длъжност „Специалист“ в ОП „Обредни дейности“.

След като се запозна с представените в определеният срок документи, Общинска Избирателна комисия Нова Загора не установи несъвместимост по смисъла на чл. 30, ал. 4, т. 4 от ЗМСМА, поради следните съображения:

Видно от представените документи – Решение № 35/22.12.2015 г. и Решение № 987/27.11.2016 г. на Общински съвет Нова Загора, създаденото с Решение № 197/03.10.2008 г. Общинско предприятие „Обредни дейности“ гр. Нова Загора е извън структурата на Общинска администрация. По своята същност то представлява бюджетно звено, финансирано с местни приходи, което не осъществява административно обслужване и не предоставя административни услуги по смисъла на §1 от ПЗР на Закона за администрацията, а е предприятие, чрез което общината осъществява стопанска дейност по смисъла на чл. 51 от Закона за общинската собственост, а именно, управление и стопанисване на Гробищен парк гр. Нова Загора, организиране и извършване на радостни и тъжни обреди. Това общинско предприятие се ръководи от назначен от кмета на Общината директор, който се явява работодател на всички назначени служители в одобрената от Общинския съвет структура на предприятието. Видно от представеният трудов договор на Марияна Стоянова Костадинова, същата е назначена от Директора на ОП „Обредни дейности“ а не от кмета на Общината на длъжността „специалист“, със специфичен за предприятието кръг от права и задължения, цитирани в представената длъжностна характеристика за длъжността. С оглед на това, Мариана Стоянова Костадинова не заема щатна длъжност в общинска администрация, поради което не е налице несъвместимост по смисъла на чл. 30, ал. 4, т. 4 от ЗМСМА.

С оглед на изложеното, и на основание чл. 87, ал. 1, т. 1 от ИК във връзка с чл. 30, ал. 6 от ЗМСМА, Общинска избирателна комисия Нова Загора

**РЕШИ**:

Не е налице не съвместимост по смисъла на чл. 30, ал. 4, т. 4 от ЗМСМА спрямо лицето Марияна Стоянова Костадинова, общински съветник в Общински съвет Нова Загора, поради което не е налице основание за предсрочно прекратяване на правомощията й като общински съветник.

ГЛАСУВАЛИ: 10 - Сергей Иванович Дериволков, Марияна Панайотова Михайлова, Христо Танев Колев, Димитър Атанасов Захариев, Велина Павлова Колева, Владимир Христов Михайлов,Християна Йорданова Йорданова, Пламен Динев Динев, Росица Минкова Динева, Ралица Веселинова Василева „ЗА” и 0 „ПРОТИВ”.